**ДО**

**ОБЩИНСКИ СЪВЕТ**

**ГР. АПРИЛЦИ**

**ПРЕДЛОЖЕНИЕ ОТ**

**МЛАДЕН ПЕЛОВ**

**КМЕТ НА ОБЩИНА АПРИЛЦИ**

**Относно: Осигуряване на заем в размер на 30 000.00 лева на Сдружение „Местна инициативна група – Троян, Априлци, Угърчин” за изпълнение на административни дейности и текущи разходи по Споразумение № РД 50-200 от 29 ноември 2016 година.**

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

В Общинска администрация – гр. Априлци е получено писмо с Вх. № 2110/19.12.2018 г. от Председателя на КУО Цанко Спасовски в изпълнение на Споразумение № РД 50-200 от 29 ноември 2016 година за реализиране на Стратегия за Водено от общностите местно развитие между Управляващите органи на „Програма за развитие на селските райони за периода 2014-2020”, Оперативна програма „Иновации и конкурентоспособност за период 2014-2020 г.”, Оперативна програма „Развитие на човешките ресурси за 2014-2020 г.” и Сдружение „Местна инициативна група - Троян, Априлци, Угърчин”.

Посредством Стратегията за ВОМР през периода 2014-2020 година се предвижда изпълнение на проекти на територията на общините Троян, Априлци и Угърчин, свързани с инвестиции в земеделски и горски стопанства, инвестиции насочени към микро, малки и средни предприятия за подобряване на производителността им, както и проекти за осигуряване на нова заетост и проекти за подобряване качеството на живот в селските райони.

В тази връзка към настоящия момент МИГ не разполага с достатъчно финансови средства, необходими за оперативното функциониране на офиса и за осъществяване на дейностите по управление и популяризиране на стратегията за ВОМР.

С цел успешното реализиране на стратегията за ВОМР, Сдружение „Местна инициативна група - Троян, Априлци, Угърчин” моли за осигуряване на безлихвен заем в размер на 30 000 /тридесет хиляди/ лева.

Към настоящето предложение прилагам копие на писмо с Вх. № 2110/19.12.2018 г. в Община Априлци.

Като изхождам от гореизложеното предлагам на Вашето внимание следния

**ПРОЕКТ ЗА РЕШЕНИЕ:**

На основание чл. 21, ал. 1, т. 10 от ЗМСМА, Общински съвет – гр. Априлци

**РЕШИ:**

Отпуска безлихвен заем в размер на 30 000 лева, на Сдружение „Местна инициативна група - Троян, Априлци, Угърчин” със срок на връщане до 20 декември 2019 година.

**С уважение,**

**Д – Р МЛАДЕН ПЕЛОВ**

*Кмет на община Априлци*

Съгласувал:

*Ваня Иванова – Секретар*

Изготвил:

*Добромир Теодосиев – Директор на дирекция ФСДАПИО*